Sözügedən məsələ ilə bağlı fikirlərini "Bakı-Xəbər"lə bölüşən AMİP funksioneri Əli Orucovun sözlərinə görə, ümumi müşahidələrə əsasən demək olar ki, bu sahədə işlər arzuolunan səviyyədə deyil: "Dövlət başçısının sözügedən çıxışında da bu amil qabardıldı. Görünən odur ki, bu sahədə xeyli iş görülməlidir. Necə deyərlər, bu yöndə işlər arzuolunan səviyyədə deyil. Xarici ölkələrdə elə səfirliklər var ki, ümumiyyətlə diaspor təşkilatları ilə bu sahədə iş qurmağa sanki həvəsli deyil. Elə diaspor təşkilatları da lazımi səviyyədə fəallıq göstərmir. Yəni Azərbaycanın maraqlarından çıxış edib səfirliklərlə əlaqə qurmur. Əlaqə quranda da hansısa biznes maraqlarını təmin etmək niyyəti güdürlər. Yaxud da bəzən görürsən ki, səfirliklər diaspor təşkilatlarına yuxarıdan aşağı baxır, əlaqələrin qurulmasında maraqlı olmur.